تحميل الأغنية بصيغة MP3
طالع عالموت يا أمي بتحدى الموت
الظالم خلى عيشنا أصعب مالموت
روحي على كفي بتحدى الظالم بالصوت
طالع والشعب المتظاهر تا نعلّي الصوت
طالع عالموت يا أمي لا تخافي عليّ
الخايف ميت يا أمي واللي بطلع حيّ
يا أمانة عليكي يا أمي كرمال عيني
لو جالك خبري يا أمي لا تبكي عليّ
أنا يا برجعلك يا أمي مرفوع الراس
يا مستشهد برفع راسك ما بين الناس
والخايف عايش كالميت ما فيه إحساس
أما الشهيد يا أمي روحه بتنباس
يا يامو والله أنا بعرف يا أغلى ام
الدنيا ما فيا أرحم من قلب الأم
لا تخافي ولا تبكي ابنك بيتحدى الظلم
زغردي لو جيتك مستشهد يا أعظم ام
مشاهدة الأغنية